સામે પક્ષે, એમોન મનોમન વિચારી રહ્યો હતો, કે ઓસ્કર જો પ્લાઝોવમાં આવી જાય, તો ક્રેકોવમાં ખાનગીપણે ચાલતી કાળાબજારની લેવડદેવડ પર રોક લાગી જવાની બીક ઓસ્કરને હશે! આથી કમાન્ડન્ટે ઝડપથી ઓસ્કરને ફરી એક વખત ખાતરી આપી, કે એનેમલ ફેક્ટરીના સંચાલનમાં કોઈ જ હસ્તક્ષેપ કરવામાં નહીં આવે. જવાબમાં શિન્ડલરે નમ્રતાથી તેને કહ્યું “માત્ર ઔદ્યોગિક મુશ્કેલીને કારણે જ હું મુંઝાઈ ગયો છું. હું આપ કમાન્ડન્ટશ્રીને કોઈ અગવડ પડવા દેવા માગતો નથી, પરંતુ જો ‘ડેફ’ને તેની અત્યારની જગ્યાએ જ રહેવા દેવામાં આવે તો હું પોતે અને શસ્ત્રસરંજામ વિભાગ પણ તમારાં આભારી રહીશું.”